google/wiki40b huggingface dataset:
Μπαμπούλες Πανεπιστημίου

Πλοκή

Η ταινία διαδραματίζεται δέκα χρόνια πριν τα γεγονότα της πρώτης. Ο 17χρονος Μάικλ "Μάικ" Βασόβσκι ανυπομονεί να ξεκινήσει το κολέγιο, όπου θα ειδικευτεί στο τρόμαγμα. Τα πράγματα όμως δεν πάνε όπως τα σχεδίασε καθώς ο 18χρονος Τζέιμς Π. "Σάλι" Σάλιβαν τυχαίνει να βρίσκεται στην ίδια αδελφότητα. Ο Σάλι αποδεικνύεται το ακριβώς αντίθετο από τον Μάικ. Είναι παιχνιδιάρης, νταής και εύσωμος. Ειδικεύεται κι αυτός στο τρόμαγμα, ωστόσο οι δυο τους γίνονται εχθροί και γρήγορα θα βρεθούν σε μια αντιπαλότητα που θα φέρει τα πάνω κάτω.

Παραγωγή

Σχέδια για μια συνέχεια της ταινίας Μπαμπούλας Α.Ε. (Monsters, Inc.) γίνονταν από το 2005. Αφού ακολούθησαν διαφωνίες μεταξύ του τότε Προέδρου της Disney Μάικλ Άιζνερ και του Προέδρου της Pixar Στιβ Τζομπς, η Disney (που τότε είχε τα δικαιώματα για όλες τις συνέχειες των ταινιών της Pixar) ανακοίνωσε ότι μια συνέχεια θα γίνει από το θυγατρικό της στούντιο Circle 7 Animation. Ωστόσο μετά από αλλαγές στη διοίκηση της Disney στα τέλη του 2005, με τον Ρόμπερτ Άιγκερ να αντικαθιστά τον Άιζνερ, έγιναν νέες διαπραγματεύσεις με την Pixar και στις αρχές του 2006, η Disney ανακοίνωσε ότι αγόρασαν το στούντιο. Τα δικαιώματα για την παραγωγή συνεχειών μεταβιβάστηκαν στην Pixar, με αποτέλεσμα την ακύρωση της συνέχειας που ανέλαβαν οι Ρομπ Μούιρ και Μπομπ Χίλγκενμπεργκ και το κλείσιμο του Circle 7. Μια συνέχεια από την Pixar επιβεβαιώθηκε το 2010. Τον Απρίλιο του 2011 ανακοινώθηκε ότι η ταινία θα κυκλοφορήσει στις 21 Ιουνίου 2013. Αποτελεί τη 14η ταινία της Pixar. Το Μάρτιο του 2011 επιβεβαιώθηκε ότι η ταινία θα λειτουργεί ως πρίκουελ και θα έχει τον τίτλο Monsters University.

Box office

H ταινία έκανε άνοιγμα τριημέρου στην 1η θέση με 82,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 268,4 εκατομμύρια δολάρια και στον υπόλοιπο κόσμο συγκέντρωσε 475 εκατομμύρια δολάρια. Παγκοσμίως απέφερε 743,5 εκατομμύρια δολάρια.
Γιώτα Γρίβα

Βιογραφία

Γεννήθηκε στο Κότελ της Βουλγαρίας από γονείς Σαρακατσάνους. Τελείωσε το μουσικό σχολείο στην πόλη που γεννήθηκε με ταμπουρά και παραδοσιακό τραγούδι (1993-1998). Στη συνέχεια φοίτησε στην Ακαδημία Μουσικής και Χορευτικής Τέχνης στο Πλόβντιβ (Φιλιππούπολη) με παραδοσιακό τραγούδι και διεύθυνση παραδοσιακής ορχήστρας και χορωδίας (1998-2003). Για πρώτη φορά τραγούδησε ελληνικά παραδοσιακά τραγούδια στο αντάμωμα των Σαρακατσάνων στη Βουλγαρία το καλοκαίρι του 1999. Έπειτα συνεργάστηκε με πολλούς καταξιομένους καλλιτέχνες του χώρου σε εκδηλώσεις πολιτιστικών συλλόγων.

Σόλο καριέρα

Η πρώτη της δισκογραφική δουλειά ήταν «Μας πήρε η μέρα και αυγή» το 2002 ακολούθησαν το «Σαρακατσάνικο φλουρί», «Πιστά στην παράδοση», «Γιασεμάκι μου», καθώς και πολλές συμμετοχές. Από το 2003 ζει και εργάζεται στην Αθήνα. Από το 2005 σπουδάζει βυζαντινή μουσική στο Εθνικό Ωδείο.
Αλ-Κίντι

Βιογραφία

Γεννήθηκε το 805 από αριστοκρατική οικογένεια στην πόλη Κούφα της Περσίας. Ο πατέρας του ήταν άρχοντας της Κούφα και τον βοήθησε να σπουδάσει και να μελετήσει την επιστήμη. Στη συνέχεια πήγε στη Βαγδάτη για να συνεχίσει εκεί τις μελέτες του. Κατά τη διάρκεια της βασιλείας του χαλίφη Αλ-Μαμούν έγινε επόπτης στον νεοσύστατο «Οίκο της Σοφίας» ο οποίος αποτελούταν από επιστήμονες που ασχολήθηκαν με τη μετάφραση και σχολίαση των έργων των αρχαίων Ελλήνων φιλοσόφων και συγγραφέων. Πέθανε στη Βαγδάτη περίπου το 873, μετά το θάνατό του πάρα πολλά από τα βιβλία του καταστράφηκαν, κυρίως κατά την εισβολή των Μογγόλων στη Βαγδάτη, διότι από πολλούς θεωρήθηκαν ενάντια στη Ισλαμική θρησκεία.

Φιλοσοφικό έργο

Αποδέχθηκε την Αριστοτελική φιλοσοφία όπως αυτή ερμηνευόταν από την Αθηναϊκή Σχολή του νεοπλατωνισμού. Θεωρώντας ότι η ταξινόμηση των επιστημών είναι η βάση της φιλοσοφίας, προσπάθησε να αφομοιώσει όλες τις γνώσεις της εποχής του. Έγραψε πλήθος δοκιμίων (τον 10ο αιώνα ήταν γνωστοί 240 τίτλοι) για την μεταφυσική, τη λογική, την ηθική, τα μαθηματικά. την ταξινόμηση των επιστημών, την αστρολογία την ιατρική, τη θεωρία της μουσικής, την οπτική, τη μετεωρολογία και την αλχημεία. Τα έργα του κατά το Μεσαίωνα διαβάζονταν σε μεγάλο βαθμό στη Δυτική Ευρώπη.

Μουσικό έργο

Επόπτευσε προσωπικά την μετάφραση της αρχαίας Ελληνικής μουσικής θεωρίας, τόσο στην Περσική όσο και την Αραβική διάλεκτο και στη συνέχεια την προώθησε στη βιβλιοθήκη της Βαγδάτης. Ο Αλ-Κιντί, έδειξε τα διαστήματα της Οκτωήχου πάνω σε ένα απλό τετράχορδο ούτι, αρχής γενομένης από την τρίτη χορδή, με επτά βήματα τόσο σε αύξουσα όσο και σε φθίνουσα κατεύθυνση, γεφυρώνοντας με αυτόν τον τρόπο τη μουσική θεωρία των δύο πολιτισμών. Ο Αλ-Κίντι, στην εργασία του με το ούτι, υποτίθεται ότι αναφέρεται στις Πυθαγόρειες αναλογίες, αν και ο ίδιος στη μουσική πραγματεία του ποτέ δεν καθορίζει ένα ορισμένο μήκος χορδής, αυτός που ουσιαστικά θα ολοκληρώσει το έργο του είναι ένας άλλος Άραβας θεωρητικός μουσικός του 10ου αιώνα, ο Αλ-Φαράμπι.
Ντάνιελ Μπίλγκερ

Βιογραφικά στοιχεία

Γεννήθηκε στις 8 Οκτωβρίου 1713 στο Χουρ (Chur). Σχολείο πήγε στην πατρίδα του και μετά γράφτηκε ως φοιτητής θεολογίας στο πανεπιστήμιο της Βασιλείας το 1732. Ήρθε στη Χαϊδελβέργη ένα χρόνο αργότερα για να συνεχίσει εκεί τις σπουδές του. Το 1735 έγινε μέλος της ευαγγελικής συνόδου και χειροτονήθηκε ποιμένας στην κοινότητα Μαλαντέρς (Maladers). Αφού διετέλεσε ιερέας για μια δεκαετία, έγινε δάσκαλος, ξανά ιερέας, και ιεροκήρυκας. Απεβίωσε στις 27 Μαρτίου 1792 στην ιδιαίτερη πατρίδα του.
Β΄ κατηγορία ΠΟΑΣΠ 2018-19

Σύστημα διεξαγωγής

Στο πρωτάθλημα της Β΄ κατηγορίας ΠΟΑΣΠ 2018-19 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας ΠΟΑΣΠ 2019-20.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Οθωμανική τουρκική γλώσσα

Τα οθωμανικά τουρκικά (τουρκικά: Osmanlı Türkçesi) ή οθωμανική γλώσσα (οθωμανικά τουρκικά: لسان عثمانى, lisân-ı Osmânî, επίσης γνωστή ως تركجه, Türkçe ή تركی, Türkî, "Τουρκικά", τουρκικά: Osmanlıca) είναι ποικιλία της τουρκικής γλώσσας που χρησιμοποιήθηκε στην Οθωμανική Αυτοκρατορία. Δανείζεται, από όλες τις απόψεις, εκτενώς από τα αραβικά και τα περσικά, ενώ το σύστημα γραφής της ήταν το οθωμανικό τουρκικό αλφάβητο. Κατά τη διάρκεια της ακμής της οθωμανικής εξουσίας, το περσικό και το αραβικό λεξιλόγιο αντιπροσώπευαν μέχρι και το 88% του λεξιλογίου τους, ενώ οι λέξεις αραβικής προέλευσης ξεπέρασαν σε μεγάλο βαθμό τις εγγενείς τουρκικές λέξεις.
Κατά συνέπεια, οι Οθωμανοί της Τουρκίας ήταν σε μεγάλο βαθμό ακατανόητοι για τους λιγότερο μορφωμένους Τούρκους κατώτερης τάξης και τους αγρότες, οι οποίοι συνέχισαν να χρησιμοποιούν τα kaba Türkçe (ακατέργαστη τουρκική αργκό, όπως τα λαϊκά λατινικά), που χρησιμοποιούσε πολύ λιγότερα δάνεια και είναι η βάση της σύγχρονης τουρκικής γλώσσας. Την εποχή του Τανζιμάτ υπήρχε η εφαρμογή του όρου "οθωμανική" όταν γινόταν αναφορά στη γλώσσα (لسان عثمانی lisân-ı Osmânî ή عثمانليجه Osmanlıca) και η ίδια διάκριση γίνεται στα σύγχρονα τουρκικά (Osmanlıca και Osmanlı Türkçesi).
Μαμφρέδος Α΄ του Σαλούτσο

Βιογραφία

Ήταν γιος τού Βονιφάτιου μάργραβου της Δ. Λιγουρίας και της Αγνής των Καπετιδών, κόρης τού Ούγου κόμη τού Βερμαντουά. 
Ο Οίκος του κυβερνούσε την περιοχή από τη Σαβόνα ως τη Βεντιμίλια για γενεές. Ο Βονιφάτιος έλαβε την κομητεία τού Σαλούτσο ως φέουδο, κατευθείαν από τον επικυρίαρχό του Ούλριχ Μάνφρεντ Β΄ μαρκησίου της Σούσα & κόμη τού Τορίνο. Η κομητεία περιελάμβανε το έδαφος μεταξύ των Άλπεων, τού ποταμού Πάδου (ιταλ. Πο) και της Στούρα. Κληροδότησε την κομητεία στον γιο του Μαμφρέδο Β΄, έτσι ιδρύθηκε ο κλάδος τού Σαλούτσο, που κράτησε ως την Αναγέννηση.
Η σύζυγός του μάλλον ήταν η κόρη τού κριτή της Αρμπορέα, καθώς η Πίζα είχε διασυνδέσεις με την πόλη αυτή της Σαδηνίας.
Βάλτερ Κεμπόβσκι

Ζωή

Ο Βάλτερ Κεμπόβσκι γεννήθηκε στις 29 Απριλίου 1929 στο Ροστόκ. Ο πατέρας του Καρλ Γκέοργκ Κεμπόβσκι, ήταν ιδιοκτήτης ναυτιλιακής εταιρείας και η μητέρα του, η Μαργκαρέτε Κεμπόβσκι (με το πατρώνυμο Κολλάσιους) ήταν κόρη εμπόρου από το Αμβούργο. Από το 1935 παρακολούθησε το Σχολείο St. Georg. Το 1939 μεταφέρθηκε στο τοπικό γυμνάσιο ("Realgymnasium").
Το 1943 επέζησε του βομβαρδισμού του Αμβούργου από τους Βρετανούς.

Δουλειά

Η πρώτη συγγραφική επιτυχία του Βάλτερ Κεμπόβσκι ήταν το αυτοβιογραφικό μυθιστόρημα Tadellöser und Wolf, στο οποίο περιέγραφε τη νεανική του ηλικία στη Ναζιστική Γερμανία υπό τη σκοπιά μιας ευκατάστατης μεσοαστικής τάξεως οικογένειας. Την ιστορία της οικογένειας του την ολοκλήρωσε σε αρκετά ακόμα βιβλία, καλύπτοντας το διάστημα από τις αρχές του 20ού αιώνα μέχρι τα τέλη της δεκαετίας του '50. όταν απελευθερώθηκε από μια τη Ανατολικο γερμανική φυλακή στο Μπάουτσεν όπου είχε μείνει για οχτώ χρόνια, κατηγορούμενος για κατασκοπία υπέρ των αμερικανικών στρατιωτικών δυνάμεων στη Δυτική Γερμανία. Στη Δυτική Γερμανία έγινε δάσκαλος σε ένα μικρό χωριό κοντά στο Αμβούργο. 
Το 2005 τελείωσε το ογκώδες Echolot, κολάζ και συλλογή μαρτυριών από ανθρώπους κάθε είδους που έζησαν υπό τις συνθήκες πολέμου. Το Echolot αποτελείται από χιλιάδες προσωπικά έγγραφα, επιστολές, αναφορές εφημερίδων, και ανέκδοτες αυτοβιογραφίες που έχουν συλλεχθεί από τον συγγραφές σε μια περίοδο που εκτείνεται άνω των είκοσι χρόνων. Τα ντοκουμέντα βρίσκονται τώρα στο αρχείο της Ακαδημίας των Τεχνών στο Βερολίνο.
O  Βάλτερ Κεμπόβσκι πέθανε από καρκίνο  στις 5 Οκτωβρίου 2007 στο Ρότενμπουργκ σε ηλικία 78 ετών .
Πρωτάθλημα Ελλάδας ράγκμπι ανδρών 2011-2012

Το Πρωτάθλημα Ελλάδας ράγκμπι γιούνιον ανδρών της περιόδου 2011–12 ήταν το 7ο που διεξήχθη σε μορφή εθνικής κατηγορίας και που διοργάνωσε η Ελληνική Ομοσπονδία Ράγκμπυ. Πρωταθλήτρια αναδείχθηκε η ομάδα των Σπρίνγκμποκς Αττικής (Αttica Springboks RFC) για πρώτη φορά στην Ιστορία της έχοντας ως προπονητή τον Νίκο Πετρόπουλο.

Φίναλ Φορ

Πρωταθλητές αναδείχθηκαν οι Σπρίνγκμποκς Αττικής (Αttica Springboks RFC) όπου επικράτησαν στον ημιτελικό την ομάδα του Πόλις Αιγάλεω με σκορ 99-0. Ο τελικός δεν πραγματοποιήθηκε, καθώς στον έτερο ημιτελικό μεταξύ Ράγκμπι Αθηνών και Ηρακλή Θεσσαλονίκης το ματς διεκόπη λόγω γενικευμένης συμπλοκής των παικτών.
Κανονικό πολύτοπο

Στα μαθηματικά, το κανονικό πολύτοπο είναι ένα πολύτοπο του οποίου η συμμετρία είναι μεταβατική στην ακολουθία των επιφανειών του, δίνοντας έτσι τον υψηλότερο βαθμό συμμετρίας. Όλα τα στοιχεία του (κελιά, επιφάνειες και ούτω καθεξής) ή μ-επιφάνειες (για κάθε 0 ≤ μ ≤ ν, όπου ν είναι η διάσταση του πολυτόπου) είναι επίσης μεταβατικά στις συμμετρίες του πολυτόπου, και κανονικά πολύτοπα των διαστάσεων ≤ ν.
Τα κανονικά πολύτοπα είναι η γενικευμένη αναλογική σε οποιοδήποτε αριθμό διαστάσεων των κανονικών πολυγώνων (για παράδειγμα, το τετράγωνο, ή το κανονικό πεντάγωνο) και των κανονικών πολυέδρων (για παράδειγμα, ο κύβος). Η ισχυρή συμμετρία των κανονικών πολυτόπων τους δίνει μια αισθητική ποιότητα που ενδιαφέρει τόσο τους μη μαθηματικούς όσο και τους μαθηματικούς.
Κατ' εξοχήν, ένα κανονικό πολύτοπο σε ν διαστάσεις μπορεί να οριστεί ως το πολύτοπο που έχει κανονικές έδρες [(ν − 1)-επιφάνειες] και κανονικό σχήμα κορυφών. Οι δύο αυτές προϋποθέσεις είναι επαρκείς για να εξασφαλιστεί ότι όλες οι επιφάνειές του είναι ίδιες και όλες οι κορυφές του είναι ομοειδείς. Ο ορισμός αυτός δεν ισχύει για τα αφηρημένα πολύτοπα.
Ένα κανονικό πολύτοπο μπορεί να εκπροσωπείται από ένα σύμβολο Schläfli της μορφής {a, b, c, ..., y, z}, με κανονικές έδρες όπως {a, b, c, ..., y}, και κανονικό σχήμα κορυφών όπως {b, c, ..., y, z}.
Τιούρι

Το Τιούρι (εσθονικά: Türi, γερμανικά: Turgel‎) είναι μια πόλη στην Επαρχία Γιέρβα στην Εσθονία. Είναι το διοικητικό κέντρο της ενορίας Τιούρι. Από το 2000, το Τιούρι είναι γνωστό ως η "ανοιξιάτικη πρωτεύουσα" της Εσθονίας.

Εκκλησία του Τιούρι

Η Εκκλησία του Τιούρι, αρχικά αφιερωμένη στον Άγιο Μαρτίνο, είναι μια καλοδιατηρημένη μεσαιωνική εκκλησία με τυπική μορφή για την κεντρική Εσθονία. Η κατασκευή της εκκλησίας ξεκίνησε πιθανότατα στα τέλη του 13ου αιώνα και ολοκληρώθηκε στις αρχές του 14ου αιώνα. Αυτή διατηρεί μεγάλο μέρος της μεσαιωνικής ματιάς, συμπεριλαμβανομένων των σκαλιστών πέτρινων λεπτομερειών όπως οι κονσόλες, με τη μορφή ανθρώπινων κεφαλιών. Άλλες αξιοσημείωτες λεπτομέρειες στο εσωτερικό του περιλαμβάνουν τον αναγεννησιακό άμβωνα, ένας Μπαρόκ επαναπίνακας (από τον Κριστιάν Άκερμαν) και ένα βωμό ζωγραφικής από τον Α. Πέζολντ από το 1856.
Ο Μιμίκος και η Μαίρη (ταινία)

Πληροφορίες

Η ταινία στην πρώτης προβολή έκοψε 130.209 εισιτήρια και έλαβε τη 2η θέση σε σύνολο 51 ταινιών της περιόδου.
Πανελλήνιο πρωτάθλημα στίβου ανδρών 2018

Σχόλια

Συνολικά στα ανδρικά αγωνίσματα βαθμολογήθηκαν 94 σωματεία.

Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.
Μάγκνους Β΄ της Σαξονίας-Λάουενμπουρκ

Βιογραφία

Ήταν ο πρωτότοκος γιος του Φραγκίσκου Α΄ δούκα της Σαξονίας-Λάουενμπουρκ και της Σίβυλλας των Βέττιν, κόρης του Ερρίκου Δ΄ του ευσεβούς, δούκα της Σαξονίας.
Το 1603 απεβίωσε στο Ράτσεμπουρκ σε ηλικία 60 ετών και τον διαδέχθηκε ο πατέρας του.
Κινολόνες

Οι κινολόνες είναι μια χημικώς συγγενική ομάδα ουσιών από αντιβιοτικά, που δρουν με την μέθοδο της αναστολής του ενζύμου της γυράσης (λεγόμενοι αναστολείς γυράσης). Δομικά επάγονται από την κινολίνη, που περιέχει μία καρβονυλική και μία καρβοξυλική ομάδα στο σύστημα αζωτούχου δακτυλίου. Ένα άτομο φθορίου στον βενζολικό δακτύλιο χαρακτηρίζει τις φθοριοκινολόνες. Πολύ συχνά οι κινολόνες εμπεριέχουν και έναν υποκαταστάτη πιπεραζίνης.
Οι κινολόνες συνδέονται στο βακτηριακό κύτταρο με το σύμπλεγμα του ενζύμου της γυράσης και στο DNA. Αποτρέπουν έτσι την επανασύνδεση μιας τετμημένης αλυσίδας του DNA, η οποία πραγματοποιείται με τη βοήθεια του ενζύμου που είναι υπεύθυνο για την περιέλιξη (supercoiling) του DNA.
Η μεταβολή της κατάστασης περιέλιξης στο DNA (αναδίπλωση υπερέλικας) είναι απαραίτητη για την διαδικασία αντιγραφής του γονιδιώματος κατά την διαίρεση του βακτηρίου, οπότε τα βακτήρια δεν είναι σε θέση να πολλαπλασιαστούν. Τα προκεκλημένα θραύσματα (σπάσιμο) στην αλυσίδα του DNA πιθανώς δρουν άμεσα βακτηριοκτόνα.
Lockheed EP-3

Το επεισόδιο της νήσου Χαϊνάν

Την 1η Απριλίου 2001 ένα EP-3E του Αμερικανικού Ναυτικού αναχαιτίστηκε από Κινεζικά μαχητικά J-8 σε απόσταση περίπου 70 μιλίων (110 χλμ) από την Κινεζική νήσο Χαϊνάν. Παρόλο που το EP-3E βρισκόταν σε διεθνή εναέριο χώρο, η Κινεζική πλευρά ισχυρίστηκε ότι κατασκόπευε στρατιωτικές της εγκαταστάσεις. Ένα από τα κινεζικά μαχητικά προσέκρουσε στην πτέρυγα του αμερικανικού αεροσκάφους, το οποίο αναγκάστηκε να πραγματοποιήσει αναγκαστική προσγείωση στο νησί. Το κινέζικο μαχητικό καταστράφηκε από την πρόσκρουση, ενώ η σορός του πιλότου του, Wang Wei, δεν βρέθηκε ποτέ.
Το πλήρωμα των 24 Αμερικανών κρατήθηκε από τις Κινεζικές αρχές και ελευθερώθηκε στις 11 Απριλίου, αφότου η Αμερικανική κυβέρνηση εξέδωσε το λεγόμενο γράμμα των δύο απολογιών. Οι Κινέζοι δεν επέτρεψαν την επισκευή του αμερικανικού αεροσκάφους, ώστε να επιστρέψει πετώντας στις ΗΠΑ, αλλά μεταφέρθηκε στην αεροπορική βάση Dobbins της Τζόρτζια στις 3 Ιουλίου του 2001 από ένα μεταγωγικό αεροσκάφος Antonov An-124.
Κριστόφ Σολιό

Βιογραφία

Γεννήθηκε στις 28 Ιουνίου του 1909 και έπειτα από την ανεξαρτησία της χώρας του, το 1960 του απονεμήθηκε ο βαθμός του Συνταγματάρχη (ή του Στρατηγού). Συνακόλουθα, έγινε Αρχηγός του Γενικού Επιτελείου Στρατού της χώρας, επί προεδρίας Ιμπέρ Μαγκά.

Πρώτο πραξικόπημα

Τον Οκτώβριο του 1963 ο Σολιό ανέτρεψε την κυβέρνηση και σχημάτισε προσωρινή κυβέρνηση με τον ίδιο επικεφαλής. Τον Ιανουάριο του 1964 παρέδωσε την εξουσία και επέτρεψε στον πρώην πρωθυπουργό, Σουρού-Μιγκάν Απιτί να γίνει πρόεδρος. Σύντομα ο Απιτί διαφώνησε και ήρθε σε ρήξη με τους άλλους πολιτικούς ηγέτες για την πολιτική που έπρεπε να ακολουθηθεί.

Δεύτερη ανατροπή της κυβέρνησης

Ο Σολιό έκανε αρχικά προσπάθειες να οδηγήσει στο διάλογο τους πολιτικούς, όμως απέτυχε και το Νοέμβριο του 1965 ανέτρεψε ξανά την κυβέρνηση με πραξικόπημα και υπηρέτησε ως πρόεδρος στρατιωτικής κυβέρνησης του Μπενίν .

Ανατροπή σε πραξικόπημα

Παρέμεινε στην εξουσία μέχρι το Δεκέμβριο του 1967, οπότε ομάδα νεαρών αξιωματικών του στρατού ανέτρεψε τον ίδιο σε ένα ακόμα πραξικόπημα. Εν συνεχεία, ο Σολιό αποσύρθηκε από την πολιτική. Πέθανε το 1983.
Τζων Νέβιλ, βαρόνος του Νέβιλ

Γάμος

Ο Τζων Νέβιλ παντρεύτηκε λίγο πριν τις 5 Φεβρουαρίου 1442 την Άννα Χόλλαντ χήρα του ανιψιού του Σερ Τζων Νέβιλ (πέθανε στις 16 Μαρτίου 1450) του γιου του μεγαλύτερου αδελφού του Ραλφ Νέβιλ, 2ου κόμη του Γουέστμορλαντ και της πρώτης του συζύγου Ελισάβετ Πέρσι. Η Άννα Χόλλαντ ήταν κόρη του Τζων Χόλλαντ, 2ου δούκα του Έξετερ και της πρώτης συζύγου του Άννας Στάφορντ της κόρης του Εδμόνδου Στάφορντ 5ου κόμη του Στάφορντ και της Άννας Γκλόστερ της κόρης του Θωμά του Γούντστοκ. Ο Τζων Νέβιλ και η Άννα Χόλλαντ είχαν έναν γιο τον Ραλφ Νέβιλ, 3ο κόμη του Γουέστμορλαντ.

Οπαδός των Λάνκαστερ

Ο Κοκάιν αναφέρει ότι ο Τζων Νέβιλ κλήθηκε στις 20 Νοεμβρίου 1459 και στις 30 Ιουλίου 1460 από το Κοινοβούλιο που του έδωσε τον τίτλο "Τζοχάνι Νέβιλ, κύριος του Νέβιλ" που μετατράπηκε σε λόρδος του Νέβιλ, σε άλλο τίτλο του συμβουλίου στις 20 Ιανουαρίου 1461 καταγράφεται "Σερ Τζων Νέβιλ του Νέβιλ". Την εποχή που ο Ριχάρδος της Υόρκης ανακήρυξε τον εαυτό του βασιλιά της Αγγλίας ο Τζων απουσίαζε από το Κοινοβούλιο.
Ο Τζων Νέβιλ ήταν αρχικά οπαδός του δούκα της Υόρκης αλλά λίγο πριν την μάχη του Γουέικφιλντ αποφάσισε να υποστηρίξει τους Λάνκαστερ, ο Ριχάρδος της Υόρκης τον περίμενε να έρθει να τον ενισχύσει κάτι που δεν έγινε με αποτέλεσμα να ηττηθεί και να σκοτωθεί. Ο ετεροθαλής θείος του Ριχάρδος Νέβιλ, 5ος κόμης του Σόλσμπερι σκοτώθηκε αμέσως μετά και με την διαθήκη του ο Τζων έγινε Κοντόσταυλος του κάστρου του Μίντλεχαμ και σερίφης του κάστρου του Χάτον. Πολέμησε στην μάχη του Φέρριμπριτζ στο πλευρό των Λάνκαστερ, σκοτώθηκε αμέσως μετά την μάχη του Τάουτον η περιουσία του κατασχέθηκε από το στέμμα αφήνοντας την χήρα του σύμφωνα με τον Κοκάιν "φτωχά ανυπόληπτη". Ο γιος και διάδοχος του Ραλφ Νέβιλ, 3ος κόμης του Γουέστμορλαντ κέρδισε ξανά στις 6 Οκτωβρίου 1472 την βαρονία του Νέβιλ. Η χήρα του Άννα Χόλλαντ παντρεύτηκε σε δεύτερο γάμο τον Τζέιμς Ντάγκλας, 9ο κόμη του Ντάγκλας αλλά δεν έκανε παιδιά, πέθανε στις 26 Δεκεμβρίου 1486 και τάφηκε στην Αγια Άννα στο Μπλάκφραιαρς του Λονδίνου.
Λόγος επιμήκους

Ο λόγος επιμήκους (aspect ratio, ) είναι βασική γεωμετρική παράμετρος των πτερύγων ενός αεροσκάφους, η οποία έχει σημαντική επίδραση στις επιδόσεις και τα πτητικά του χαρακτηριστικά. Ορίζεται ώς ο λόγος του τετραγώνου του εκπετάσματος (άνοιγμα πτερύγων) προς το εμβαδόν των πτερύγων και είναι συνεπώς αδιάστατο μέγεθος.
οπου  είναι το εκπέτασμα πτερύγων και  είναι το εμβαδόν της επιφάνεια αυτών. Συνήθως κυμαίνεται μεταξύ  και .

Επίδραση στην κλίση του συντελεστή άντωσης

Μια θεωρητική πτέρυγα απείρου εκπετάσματος χωρίς οπισθόκλιση και εκλέπτυνση παρουσιάζει μόνο δισδιάστατη ροή, στο επίπεδο της αεροτομής. Ροή κάθετα στο επίπεδο της αεροτομής δεν υφίσταται, καθώς εδώ απουσιάζουν τα ακροπτερύγια όπου συνήθως παράγονται αεροδίνες (στρόβιλοι από το κάτω μέρος πρός το άνω μέρος της πτέρυγας). Σε αυτήν την υποθετική περίπτωση όπου , η κλίση του συντελεστή άντωσης  με την γωνία πρόσπτωσης  ισούται με   , για μια επίπεδη επιφάνεια. Αντίθετα, πτέρυγες με πεπερασμένο εκπέτασμα παρουσιάζουν τρισδιάστατη ροή και κλίση συντελεστή άντωσης χαμηλότερη του . Η κλίση του συντελεστή άντωσης με την γωνία πρόσπτωσης,   καθορίζεται σε αυτήν την περίπτωση μεταξύ άλλων από τον λόγο επιμήκους . Σε πρώτη προσέγγιση, δίνεται από την ακόλουθη εξίσωση: 
 

σύμφωνα με την θεωρία λεπτών αεροτομών. Αεροσκάφη με μικρο λόγο επιμήκους, όπως για παράδειγμα το Κονκόρντ με   έχουν χαμηλή κλίση του συντελεστή άντωσης με αποτέλεσμα να χρειάζεται να αναπτύξουν μεγάλη γωνία πρόσπτωσης, προκειμένου να επιτύχουν τον επιθυμητό συντελεστή άντωσης. Αντιδρούν επίσης πιο ήπια σε ριπές ανέμων. Το παρακάτω διάγραμμα παρουσιάζει τον συντελεστή άνωσης   σε σχέση με την γωνία πρόσπτωσης   για διάφορες τιμές του λόγου επιμήκους .

Επίδραση στην οπισθέλκουσα

Κατά την πτήση με υψηλό συντελεστή άντωσης  (π.χ. σε ελιγμούς με υψηλά φορτία ή κατά την φάση απο- και προσγείωσης), οι αεροδίνες των ακροπτερυγίων παράγουν μια επιπλέον μορφή οπισθέλκουσας στο αεροσκάφος, γνωστή ως επαγωγική, η οποία προστίθεται στην ήδη υπάρχουσα παρασιτική οπισθέλκουσα. Η επίδραση των αεροδίνων επικεντρώνεται στην εξωτερική πτέρυγα. Πτέρυγες μεγάλου εκπετάσματος σε αναλογία με το μήκος χορδής τους παρουσιάζουν μικρότερη επιφάνεια υπό την επίδραση των στροβίλων σε σχέση με πτέρυγες μικρού εκπετάσματος σε αναλογία με το μήκος χορδής τους.
Ο συντελεστής επαγωγικής οπισθέλκουσας  είναι σε πρώτη προσέγγιση αντιστρόφως ανάλογος προς τον λόγο επιμήκους και δίνεται απο την σχέση:
όπου  είναι ο συντελεστής Oswald. Κατά συνεπεια, ο σχεδιασμός πτερύγων με μεγάλο εκπέτασμα και μικρό μήκος χορδής μπορεί να συμβάλλει στην μείωση της επαγωγικής οπισθέλκουσας δύναμης στο αεροσκάφος. Αυτή η ιδιότητα συναντάται σε μεταφορικά αεροσκάφη (π.χ. Boeing 737), όπως και σε ανεμόπτερα.
Παιονία

Παιονία ονόμαζαν κατά την αρχαιότητα η περιοχή και το βασίλειο των Παιόνων. Τα ακριβή αρχικά όρια της Παιονίας, όπως και η πρώιμη ιστορία των κατοίκων της, είναι ασαφή, αλλά είναι γνωστό ότι βρισκόταν αμέσως βόρεια της αρχαίας Μακεδονίας, που αντιστοιχεί στο διαμέρισμα της Μακεδονίας και στα νοτιοανατολικά της Δαρδανίας (η οποία αντιστοιχεί στο σύγχρονο Κοσσυφοπέδιο). Στα ανατολικά βρίσκονταν τα Θρακικά βουνά και στα δυτικά οι Ιλλυριοί. Διαχωρίζοταν από τη Δαρδανία με τα όρη μέσω των οποίων διέρχεται ο ποταμός Αξιός από την πεδιάδα των Σκουπών (σημερινά Σκόπια) στην κοιλάδα της Βυλάζωρα (σημερινά Βελεσά).
Στην Ιλιάδα αναφέρεαι ότι οι Παίονες ήταν σύμμαχοι των Τρώων. Κατά την περσική εισβολή  στην Ελλάδα οι κατακτημένοι Παίονες μέχρι τη λίμνη της Πρασιάδας (Δοϊράνη), εξορίστηκαν από την Παιονία στην Μικρά Ασία. Το (355 - 354 π.Χ.) ο Φίλιππος Β' εκμεταλλεύτηκε τον θάνατο του βασιλιά των Παιόνων Άγη και εξεστράτευσε εναντίον τους, για να τους κατακτήσει. Έτσι το νοτιότερο τμήμα της αρχαίας Παιονίας εντάχτηκε στα όρια της αρχαίας Μακεδονίας και ονομάστηκε "Μακεδονική Παιονία", το τμήμα αυτό περιελάμβανε τις πόλεις Δόβηρος (Παλαιά Δοϊράνη), Αστραίον (Στρώμνιτσα), Στεναί (Ντέμιρ Κάπιγια), Αντιγόνεια (Νεγκότινο) κ.ά. Το υπόλοιπο τμήμα της Παιονίας έγινε υποτελές στην Μακεδονία.
Η αρχαία Παιονία αντιστοιχεί γεωγραφικά με σχεδόν ολόκληρη την Βόρεια Μακεδονία, ένα μικρό μέρος του βόρειου τμήματος του διαμερίσματος της Μακεδονίας και μια μικρή περιοχή της δυτικής Βουλγαρίας.
Ιωάννης ο Θεριστής

Βίος

Ο Ιωάννης ο Θεριστής έζησε τον 11ο αιώνα. Γεννήθηκε στο Παλέρμο.Όταν ενηλικίωθηκε εγκαταστάθηκε στην Καλαβρία και αφού βαπτίστηκε εκάρη μοναχός στη μονή του Stilo.Το επώνυμο Θεριστής του δόθηκε από τον ηγούμενό του λόγω του ό,τι του είχε αναθέσει αυτή τη δουλειά με σκοπό την ταπείνωσή του.
Μαρσουπιλαμί

Το Μαρσουπιλαμί είναι ένα φανταστικό παρδαλό ζώο, το οποίο ζει στο δάσος της Παλομπία. Τα άλμπουμ του πρωτοεκδόθηκαν στο Βέλγιο μάζι με το περιοδικό σπιρού. Στην Ελλάδα έχουν εκδοθεί 8 τεύχη από τη ΜΑΜΟΥΘΚΟΜΙΞ.
~Η ουρά του Μαρσουπιλαμί~
~Ένα μωρό στην άκρη του κόσμου~
~Άρης ο μαύρος~
~Η γύρη του όρους Φαγουράντο~
~Μπέιμπι Πρινς~
~Φορντλανδία~
~Ο χρυσός της Μποαβίστα~
~Ο ναός της Μποαβίστα~
Στις δυτικές χώρες έχουν εκδοθεί 30 τεύχη που επί των πλείστων είναι Γαλλικά και Ολλανδικά.
Α.Π.Σ. Κεραυνός Αγίου Δημητρίου

Ο Αθλητικός Ποδοσφαιρικός Σύλλογος "Κεραυνός" Αγίου Δημητρίου είναι ποδοσφαιρική ομάδα της Λήμνου. Ο Κεραυνός έχει ως έδρα το προσφυγοχώρι Άγιος Δημήτριος, που ανήκει στο Δήμο Ατσικής. Έχει χρώματα κόκκινο και μπλε.